stanford-oval/wikipedia huggingface dataset:
Hannu Leinonen
Teokset

Leinonen, Hannu & Lyytikäinen, Eino: Iso-Britannia: Imperiumista Euroopan reunalle.  Helsinki:  Painatuskeskus, 1993.  ISBN 951-37-0953-1.
Erkki Liikanen – euron herttua.  Helsinki:  WSOY, 2015.  ISBN 978-951-0-40715-8.
Albuquerque

| Albuquerque |
| --- | --- |

 lippu
 Albuquerquen sijainti New Mexicossa
 Albuquerque
 Koordinaatit: 35°6′39″N, 106°36′36″W 
Valtio:  Yhdysvallat
Osavaltio:  New Mexico
Piirikunta:  Bernalillo
Hallinto:  
 – Pormestari:  Timothy M. Keller
Pinta-ala:  
 – Kokonaispinta-ala:  469,5 km²
 – Josta vettä:  1,7 km² 
Korkeus:  1 619,1 m
Väkiluku (2014):  562 553
Aikavyöhyke:  UTC−7
 – Kesäaika:  UTC−6
Lempinimi::  "ABQ", "The Duke City" (Herttuakaupunki), "Burque"
 
 www.cabq.gov 
Infobox OKVirheellinen NIMI-arvo: 
Albuquerque Plaza
KiMo
San Felipe de Neri
Albuquerque (engl. [ˈælbəˌkɜːrki], esp. [alβuˈkeɾke]; lyhennettynä lentoaseman mukaan ABQ) on New Mexicon osavaltion suurin kaupunki. Pääkaupunki Santa Fen ohella Albuquerque on merkittävä taloudellinen, poliittinen ja kulttuurillinen keskus. Kaupungissa on 564 559 asukasta.
Kaupunki sijaitsee Rio Granden varrella Chihuahuan aavikolla. Espanjalaiset valloittajat perustivat kaupungin 1706, ja se sai nimensä Alburquerquen herttuan mukaan. Kaupungissa on varsin hyvin säilynyt meksikolaistyylinen vanha kaupunki, jota on 1990-luvulla siistitty. Samalla sinne on perustettu ravintoloita ja matkamuistomyymälöitä.
Albuquerque on Bernalillon piirikunnan hallintokeskus. Metropolialueen muodostavat Bernalillon, Sandovalin, Torrancen ja Valencian piirikunnat. Metropolialueen asukasluku on 916 528 (2020).
Historia

Vuonna 1706 Nuevo Méjicon kuvernööri Don Francisco Cuervo y Valdes lähetti alueelle Juan Ulibarrin, jonka tehtävänä oli tutkia alueen soveltuvuutta asutukselle. Seutu tunnettiin nimillä Bosque Grande de Doña Luisa, Estancia de Doña Luisa de Trujillo, San Francisco Xavier del Bosque Grande, tai vieläkin yleisemmin nimellä Bosque Grande.
Kuvernööri Valdes kirjoitti Espanjan kuninkaalle Felipe V:lle ja Uuden-Espanjan varakuninkaalle Don Francisco Fernández de la Cuevalle, että hän oli perustanut kylän soveliaalle paikalle Rio del Norten varrelle. Hän nimitti paikan varakuninkaan kunniaksi tämän arvonimen, Alburquerquen herttua, mukaan: San Francisco de Alburquerque. Alburquerque oli kolmas kylä Santa Fen ja Santa Cruzin jälkeen, jonka espanjalaiset perustivat New Mexicon alueelle.
Iberian niemimaalla Portugalin rajan läheisyydessä sijaitseva Alburquerque kuuluu nykyään Espanjan Badajozin provinssiin. Nimi Albu(r)querque johtuu todennäköisesti arabian kielen sanasta Abu al-Qurq, joka tarkoittaa "korkkitammen maata". Nimi saattaa johtua myös sanasta  al-burquq, joka tarkoittaa "luumua".
Ensimmäiset kirjalliset merkinnät Albuquerquen suvusta (portugalissa nimi kirjoitetaan vain yhdellä r-kirjaimella) ovat peräisin 1300–1400-luvuilta. Kuuluisin suvun jäsenistä oli Afonso de Albuquerque (1453–1515), joka valloitti Goan ja oli Intian ensimmäinen portugalilainen varakuningas.
Yhdysvallat julisti Meksikolle sodan ja otti New Mexicon territorion haltuunsa vuonna 1846. Aiemmin 1821 Meksiko oli itsenäistynyt Espanjasta. Kaupungin nimi vakiintui muotoon Albuquerque. Rautatie kaupunkiin rakennettiin 1880. Lentoasema valmistui vuonna 1928.
Väestö

Valkoihoisia on 69,7 %, (valkoihoisia pois lukien latinot 42,1 %), intiaaneja 4,6 %, mustia 3,3 % ja aasialaisia 2,6 %. Latinoja (mitä tahansa rotua; alkuperä espanjankielisessä Latinalaisessa Amerikassa tai Espanjassa) on 46,7 %.
Maantiede

Albuquerque sijaitsee noin 1 615 metrin korkeudessa. Rio Grande -joki virtaa kaupungin länsilaidalla. Sandia Mountains -vuoristo, jonka korkein huippu on 3 254 metrin korkeudessa, sijaitsee kaupungin itäpuolella.
Seudun vallitseva ilmasto on Köppenin ilmastoluokituksessa aroilmasto, jossa talvet ovat leutoja ja kesät kuumia. Kasvillisuus on kuivuuden takia niukkaa.
Kaupungissa on yli 300 aurinkoista päivää vuodessa. Heinäkuu on keskimäärin lämpimin kuukausi. Talvisin satava lumi sulaa yleensä päivässä. Korkein mitattu lämpötila on 42 °C (1994) ja alin −27 °C (1971).
Koulutus

Osavaltion suurin oppilaitos, New Mexicon yliopisto, toimii kaupungissa. Muita oppilaitoksia ovat muun muassa Central New Mexico Community College, Southwest University of Visual Arts, Southwestern Indian Polytechnic Institute, Trinity Southwest University ja St. Norbert College.
Talous

Albuquerquen teknologiateollisuus alkoi kehittyä 1940-luvulla, jolloin Kirtland Air Force Base ja Sandia National Labs perustettiin. Ohjelmistoalan yritys Microsoft perustettiin Albuquerquessä vuonna 1975.
Kaupungin suurimmat työnantajat ovat Kirtland Air Force Base, University of New Mexico ja Sandia National Laboratories. Muita suuria työnantajia ovat muun muassa julkinen koululaitos, Presbyterian Health Services, Albuquerquen kaupunki ja Wal-Mart -vähittäiskauppaketju.
Kulttuuri ja nähtävyydet

Central Avenue kulkee kaupungin halki. Kuuluisa Route 66, joka merkittiin vuonna 1926, on osoitettu neon-kyltein Central Avenuellä. Reittiä pitkin kulkemalla voi tutustua kaupungin länsipuolen vulkaanisiin alueisiin, Rio Granden kasvitieteelliseen puutarhaan, Albuquerquen akvaarioon, keskustan kaupalliseen keskukseen ja historialliseen vanhaan kaupunkiin.
Historic Old Town sijaitsee paikalla, jonne kaupunki perustettiin. Nykyinen San Felipe de Neri -kirkko on rakennettu vuonna 1793.
Nob Hill on vanha, mutta trendikäs kaupunginosa ravintoloineen ja muotiliikkeineen.
Vuonna 1927 avattu, keskustassa sijaitseva KiMo Theater on rakennettu omaperäiseen Pueblo deco -tyyliin, ja siellä järjestetään konsertteja, elokuvia ja teatteriesityksiä.
Indian Pueblo Cultural Center esittelee laajasti alkuperäisasukkaiden historiaa näyttelyineen ja tanssiesityksineen. Espanjalaisten kulttuuriperintöön voi tutustua National Hispanic Cultural Centerissä, joka on monipuolinen kulttuurikeskus niin paikallisille kuin turisteillekin.
Albuquerquessa on 19 museota, muun muassa Albuquerque Museum, Anderson-Abruzzo International Balloon Museum, Casa San Ysidro ja Holocaust & Intolerance Museum of New Mexico. Museoiden lisäksi kaupungissa on paljon taidegallerioita.
Albuquerquessa pidetään vuosittain kansainvälinen kuumailmapallofestivaali (Albuquerque International Balloon Fiesta).
Acoma Pueblo sijaitsee kaupungista 45 minuutin ajomatkan päässä. Pueblon sanotaan olevan Yhdysvaltain vanhin yhtäjaksoisesti asuttu alue.
Albuquerqueen sijoittuvat televisiosarjat Breaking Bad ja Better Call Saul.
Ystävyyskaupungit

Alburquerque
Ašgabat
Chihuahua
Gijón
Guadalajara
Helmstedt
Hualien
Lanzhou
Sasebo
Aiheesta muualla

Kuvia tai muita tiedostoja aiheesta Albuquerque Wikimedia Commonsissa
Hampurin valtionooppera

| Staatsoper Hamburg |
| --- | --- |
 Hampurin valtionoopperan 1955 valmistunut uusi oopperarakennus.
Osoite:  Große Theaterstraße 25, 20354 Hamburg
Sijainti:  Hampuri
Koordinaatit:  53°33′24″N, 9°59′20″E
Rakennustyyppi:  Ooppera
Valmistumisvuosi:  1826–1827, 1953–1955, kunnostettu 2002–2005.
Suunnittelija:  Girolamo Sartorio (1678), Carl Ludwig Wimmel (1827), Gerhard Weber (1955)
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hampurin valtionooppera eli Hamburgische Staatsoper on Hampurissa toimiva ooppera, ja sen yhteydessä toimii orkesteri Hampurin filharmonikot, entinen  "Philharmonisches Staatsorchester Hamburg". Ooppera on yksi maailman johtavista oopperataloista, ja sillä on takanaan 300-vuotinen historia.
Oopperan vanha rakennus valmistui 1827 ja tuhoutui 1943.
Käännös suomeksi
Helsingin yliopiston kasvitieteellinen puutarha

Helsingin yliopiston kasvitieteellinen puutarha voi viitata jompaan kumpaan Luonnontieteellisen keskusmuseon  hallinnoimaan kasvitieteelliseen puutarhaan:
Kaisaniemen kasvitieteellinen puutarha, Kluuvin kaupunginosassa Helsingin keskustassa
Kumpulan kasvitieteellinen puutarha, Kumpulan kaupunginosassa pohjoisessa kantakaupungissa
HMS Duchess (D154)

| HMS Duchess |
| --- | --- |


Aluksen vaiheet
Rakentaja:  John I. Thornycroft and Company, Woolston
Kölinlasku:  8. heinäkuuta 1948
Laskettu vesille:  9. huhtikuuta 1951
Palveluskäyttöön:  23. lokakuuta 1952
Poistui palveluskäytöstä:  Australialle 1964
Tekniset tiedot
Uppouma:  2 830 t (standardi) 3 820 t (kuormattu)
Pituus:  120 m
Leveys:  16 m
Syväys:  4,1 m
Koneteho:  54 000 hv (40 MW)
Nopeus:  30 solmua
Miehistöä:  noin 300
Aseistus
Aseistus:  6 × QF 4,5″ Mk V kaksiputkisina UD Mk VI -asennuksina 4 × Bofors 40 mm/L60 kaksiputkisina STAAG Mk II -asennuksina 2 × Bofors 40 mm/L60 kaksiputkisena Mk V -asennuksena 10 × 21″ torpedoputkea 1 × Squid-sukellusveneentorjuntaheitin
HMS Duchess (viirinumero D154) oli Britannian kuninkaallisen laivaston Daring-luokan hävittäjä. Se lainattiin 1964 Australialle, joka lunasti 1972 aluksen.
Valmistus

Alus tilattiin John I. Thornycroft and Companylta Woolstonista, missä köli laskettiin 8. heinäkuuta 1948. Alus laskettiin vesille 9. huhtikuuta 1951 kumminaan neljännen merilordin, vara-amiraali Louis Mountbattenin puoliso, kreivitär Mountbatten of Burma ja valmistui 23. lokakuuta 1952.
Palvelus

Palvelukseen otettaessa alus liitettiin Kotilaivastoon. Se oli syyskuusta 1954 heinäkuuhun 1955 Välimeren laivastossa. Alus saattoi vuoden 1954 lopulla HMY Britanniaa kuningatar Elisabetin ja prinssi Philipin maailmanympärimatkan viimeisellä osuudella. Alus palasi 1956 Välimerelle Suezin kriisin aikana. Se oli tämän jälkeen Käukoidän laivaston strategisena reservinä. Alus päätettiin 1964 lainata Australialle, kun Australian laivastossa palvellut sisaralus HMAS Voyager oli tuhoutunut kolaroituaan lentotukialus HMAS Melbournen kanssa.
Australian laivasto

Duchess saapui 19. huhtikuuta 1964 Sydneyyn miehitettynä Australian ja Britannian kuninkaallisten laivastojen henkilöstöllä. Viikkoa myöhemmin alus siirrettiin huollettavaksi Williamstownin laivastontelakalle, missä se otettiin 8. toukokuuta 1964 Australian laivaston palvelukseen ensimmäisenä päällikkönään Ian Burnside. Miehistössä olleet Britannian kuninkaallisen laivaston miehet palasivat Britanniaan.
Alus vapautui telakalta 20. marraskuuta, jonka jälkeen se siirtyi uuteen tukikohtaansa Sydneyyn. Alus saapui tukikohtaansa 22. marraskuuta aloittaen kouluttautumisen ensimmäiseen palvelustehtäväänsä, joka alkoi 19. tammikuuta 1965. Se saapui 6. helmikuuta Singaporeen vapauttaen HMAS Vampiren palaamaan Australiaan. Duchess aloitti ensimmäisen partiomatkansa 11. helmikuuta Malakansalmessa Pulau Jarakin edustalla ja Singaporensalmessa palaten Singaporeen 24. helmikuuta.
Malesian aluevesillä alus oli Indonesian ja Malesian välisen sodan aikana vuosina 1965–1966. Alus jatkoi palvelustaan neljän vuoden laina-ajan jälkeen. Australian hallitus lunasti 1972 aluksen.
Alus siirrettiin vuoden 1973 alussa telakalle modernisoitavaksi, jonka aikana osa aluksen aseista poistettiin ja sille rakennettiin koululaivan edellyttämiä luokkatiloja. Se palautettiin palvelukseen elokuussa 1974 ja aloitti ensimmäisen koulutuspurjehduksensa alkuvuodesta 1975. Alus vieraili Lounais-Australiassa ja Uudessa-Seelannissa. Se teki tämän jälkeen koulutuspurjehduksia ainakin vuoden 1975 lopulla, 1976 ja 1977.
Alus poistettiin palveluksesta syyskuussa 1977 ja alusluettelosta 24. lokakuuta. Alus myytiin romutettavaksi 7. toukokuuta 1980 ja lähti 9. heinäkuuta hinattuna Sydneystä kohti Taiwania.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:HMAS Duchess (D154)
Käännös suomeksi
HMS Warrior (1905)

| HMS Warrior |
| --- | --- |
 HMS Warrior

Aluksen vaiheet
Rakentaja:  Pembroke
Kölinlasku:  5. marraskuuta 1903
Laskettu vesille:  25. marraskuuta 1905
Palveluskäyttöön:  12. joulukuuta 1906
Poistui palveluskäytöstä:  upposi Skagerrakin taistelussa 31. toukokuuta 1916
Tekniset tiedot
Uppouma:  13 550 t
Pituus:  154 m
Leveys:  22,4 m
Syväys:  8,4 m
Koneteho:  23 500 shp
Nopeus:  23 solmua
Miehistöä:  normaali: 712 sodanaikana: 800+
Aseistus
Aseistus:  6 x BL 9,2" (233,7 mm) Mk X -tykkiä 4 x BL 7,5" (190,5 mm) -tykkiä 24 x QF 3 naulan -tykkiä 3 x 18" torpedoputkea
HMS Warrior oli Britannian kuninkaallisen laivaston Warrior-luokan panssariristeilijä.
Valmistus

Alus tilattiin Pembroken telakalta, missä köli laskettiin 5. marraskuuta 1903. Alus laskettiin vesille 1905 ja valmistui 12. joulukuuta 1906.
Palvelus

Palvelukseen otettaessa alus liitettiin Kotilaivastoon, kunnes se siirrettiin 1913 Välimeren laivastoon. Alus otti osaa Saksan keisarikunnan laivaston risteilijöiden SMS Goebenin ja SMS Breslaun etsimiseen Välimereltä.
Joulukuussa 1914 alus liitettiin Suureen laivastoon (engl. Grand Fleet). Alus kuului Skagerrakin taistelussa kontra-amiraali Sir Robert Keith Arbuthnotin komentamaan 1. risteilijäviirikköön, jonka neljästä aluksesta kolme upposi. Alukseen osui taistelun aikana Saksan keisarikunnan laivaston taisteluristeilijöiden tykkien kranaatteja sen pyrkiessä taisteluun risteilijöiden kanssa. Alus kärsi vakavia vaurioita muun muassa konehuone tuhoutui ja täyttyi vedellä.
Vesilentokoneiden emälaiva HMS Engadine otti aluksen hinaukseen. Uppoava alus jouduttiin kuitenkin hylkäämään ja touvi irrotettiin, kun Engadine oli pelastanut Warriorilta elossa olleet 743 miehistönjäsentä.
Halmstadin linna

Halmstadin linna.
Halmstadin linna (ruots. Halmstads slott on linna Halmstadin kaupungin keskusta-alueella, Ruotsin Hallandissa. Linna koostuu neljästä linnanpihaa ympäröivästä rakennuksesta. Linnan on rakennuttanut Tanskan kuningas Kristian IV, ja sen rakennustyöt saatiin päätökseen todennäköisesti vuonna 1615. Tyyliltään linna edustaa Kristian IV:n renessanssia. Vuonna 1645 Hallanti siirtyi Ruotsille ja linnasta tuli kuninkaan asuinpaikka hänen vierailujensa aikana. Nykyisin linna on Hallandin läänin lääninresidenssi ja siellä on lääninhallituksen tiloja.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen i Hallands län (ruotsiksi)
Harald Tom Nesvik

| Harald Tom Nesvik |
| --- | --- |
 Nesvik vuonna 2016.
Norjan kalastusministeri
 Solbergin hallitus 13. elokuuta 2018 – 24. tammikuuta 2020  
Edeltäjä:  Per Sandberg
Seuraaja:  Geir Inge Sivertsen
Suurkäräjäedustaja
 Møren ja Romsdalin vaalipiiri 1997–2017  
Henkilötiedot
Syntynyt: 4. toukokuuta 1966 (ikä 58) Ålesund, Norja
Tiedot
Puolue:  edistyspuolue
Harald Tom Nesvik (s. 4. toukokuuta 1966 Ålesund) on norjalainen edistyspuolueen poliitikko. Hän toimi Norjan kalastusministerinä vuosina 2018–2020 ja istui suurkäräjillä vuosina 1997–2017.
Aiheesta muualla

Harald Tom Nesvik Norjan suurkäräjien verkkosivuilla (norjaksi)
Kuvia tai muita tiedostoja aiheesta Harald Tom Nesvik Wikimedia Commonsissa
HMS Duchess (H64)

| HMS Duchess |
| --- | --- |
 HMS Duchess

Aluksen vaiheet
Rakentaja:  Palmers Shipbuilding and Iron Company, Jarrow
Kölinlasku:  20. kesäkuuta 1931
Laskettu vesille:  19. heinäkuuta 1932
Palveluskäyttöön:  24. tammikuuta 1933
Poistui palveluskäytöstä:  uponnut 12. joulukuuta 1939
Tekniset tiedot
Uppouma:  1 397 t (standardi)
Pituus:  100 m
Leveys:  10 m
Syväys:  3,8 m
Koneteho:  36 000 hv
Nopeus:  36 solmua
Miehistöä:  145
Aseistus
Aseistus:  4 × QF 4,7" Mk IX -tykkiä yksiputkisina CP Mk XIV -asennuksina 1 × QF 12 naulan 20 cwt Mk I -tykki 2 × QF 2 naulan Mk II yksiputkisina Mk II asennuksina 2 × nelipiippuista Vickers .50" -ilmatorjuntakonekivääriä 8 × 21" torpedoputkea
HMS Duchess (viirinumero H64) oli Britannian kuninkaallisen laivaston D-luokan hävittäjä maailmansotien välillä ja toisen maailmansodan alussa.
Valmistus

Alus tilattiin 2. helmikuuta 1931 vuoden 1930 laivasto-ohjelmassa Jarrowista Palmers Shipbuilding and Iron Companyltä, missä köli laskettiin 20. kesäkuuta 1931. Alus laskettiin vesille 19. heinäkuuta 1932 ja otettiin palvelukseen 24. tammikuuta 1933. Valmistuskustannukset olivat 229 367 puntaa ilman Amiraliteetin toimittamia ase- ja viestijärjestelmiä.
Palvelus

Alus oli Välimeren laivastossa, kunnes se palasi 1934 huoltoon Chathamin telakalle. Palatessaan palvelukseen se määrättiin 8. hävittäjälaivueeseen Kiinan asemalle, jossa se oli syyskuuhun 1939. Huhtikuussa 1939 laivueen nimi oli muuttunut 21. hävittäjälaivueeksi. Alus lähti 28. syyskuuta Hongkongista laivueensa mukana Singaporen, Adenin ja Suezin kautta Maltalle, jonne se saapui 12. lokakuuta. Alus liitettiin Välimeren laivastoon.
Alus suojasi 6. joulukuuta HMS Daintyn ja HMS Delightin kanssa taistelulaiva HMS Barhamia matkalla Gibraltarilta Clydeen. Alus törmäsi 10. joulukuuta Barhamiin tiheässä sumussa, jolloin se upposi 124 miehistönjäsenen menettäessä henkensä.
Päälliköt

Aluksen päälliköinä olivat:
Robert Charles Meadows White 28. syyskuuta 1938 – 12. joulukuuta 1939 (kaatui)
Helsingin yliopiston farmasian tiedekunta

Helsingin yliopiston farmasian tiedekunta on yksi Helsingin yliopiston yhdestätoista tiedekunnasta ja vastaa farmasian alan tutkimuksesta ja opetuksesta. Se on perustettu 1. tammikuuta 2004. Farmasian tiedekunta sijaitsee Viikin kampuksella.
Itsenäistä farmasian tiedekuntaa edelsi farmasian laitos, joka perustettiin vuonna 1897 nimellä farmaseuttinen oppilaitos. Se toimi vuoteen 1923 asti osana lääketieteellisen tiedekunnan fysiologisen (sittemmin lääketieteellisen) kemian ja farmakologian laitosta keskustakampuksella nykyisessä Fabianiassa. Farmasian laitos erotettiin lääketieteellisestä tiedekunnasta erilliseksi yksiköksi vuonna 1938.
Farmasian tiedekunta on koko olemansa olonsa ajan ollut laitokseton. Farmasian tiedekunnassa on kolme osastoa:
Farmaseuttisten biotieteiden osasto
Farmakologian ja lääkehoidon osasto
Farmaseuttisen kemian ja teknologian osasto
Tiedekunnassa toimii lisäksi englanninkielinen lääketutkimusohjelma Drug Research Program (DRP), joka yhdistää monitieteisesti alan tutkimusryhmiä.
Farmasian tiedekunnan ensimmäisenä dekaanina toimi farmakognosian professori Raimo Hiltunen 2004-2009. Tiedekunnan nykyinen dekaani on Jouni Hirvonen.
Harald Sörensen-Ringi

Sörensen-Ringi (ennen vuotta 1901).
Harald Sörensen-Ringi (1872 Tunadal, Ruotsi – 1912 Tukholma) oli ruotsalainen kuvanveistäjä. Tukholmassa ja Pariisissa opiskelleen Sörensen-Ringin merkittävimpänä työnä pidetään 1911 valmistunutta Kustaa II Aadolfia esittävää patsasta Sundsvallissa. Sörensen-Ringi on veistoksessa kuvannut kuninkaan pyrkien mahdollisimman suureen totuudenmukaisuuteen.
Suomessa on kaksi Sörensen-Ringin teosta, joiden uskotaan olevan hankitun Tanskassa pidetystä yhteisnäyttelystä. Teokset, Jäähyväiset ja Äitiyden ilo, ovat Helsingissä Villa Ensin edustalla. Veistokset hankki Villa Ensin rakennuttanut Uno Staudinger. Staudinger oli lahjoittanut jo aiemmin Oulunkylän puukirkkoon Sörensen-Ringin tekemän alttarireliefin Jeesus siunaa lapsia, joka on vuodelta 1909.
Valokuvia teoksista

Kustaa II Aadolfin patsas, Sundsvall, 1911
Jäähyväiset, Helsinki, 1912
Äitiyden ilo, Helsinki, 1912.
Han Gyeong-Ae

Han Gyeong-Ae (kor. 한 경애; s. 26. toukokuuta 1962) on eteläkorealainen entinen lentopalloilija. Hän pelasi Los Angelesin olympialaisissa 1984, joissa Etelä-Korea sijoittui viidenneksi.
Helmikanat

| Helmikanat |
| --- | --- |
 Helmikana (Numida meleagris)
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Helmikanat Numididae  de Sélys Longchamps, 1842
Suvut
 Acryllium  Mustahelmikanat Agelastes  Töyhtöhelmikanat Guttera  Numida 
Katso myös
   Helmikanat Wikispeciesissä   Helmikanat Commonsissa 
Infobox OKNimi-testi OK: 
Helmikanat  (Numididae) on kanalintujen heimo. Siihen kuuluu kuusi lajia, jotka jaetaan neljään sukuun. Ne elävät kaikki Afrikassa, syövät siemeniä ja pesivät maassa. Helmikanojen tanakka vartalonmuoto muistuttaa peltopyytä, mutta niiden pää on kalju. Suomenkielisen nimensä heimo on saanut pilkullisesta höyhenpeitteestä. Keski-Euroopassa helmikanoja kasvatetaan ja käytetään ravinnoksi.
Lajit

helmikana Numida meleagris
liberianhelmikana Agelastes meleagrides
mustahelmikana Agelastes niger
kiharahelmikana Guttera plumifera
töyhtöhelmikana Guttera pucherani
viiruhelmikana Acryllium vulturinum
Han Hendrik Piho

Han Hendrik Piho Eisenerz 2017.
Han Hendrik Piho (s. 24. huhtikuuta 1993 Võru, Viro) on virolainen yhdistetyn hiihtäjä, joka edustaa Skystar-seuraa.
Nuorten MM-kilpailuissa Liberecissä vuonna 2013 Piho saavutti pronssia normaalikilpailussa. Aikuisten arvokisoissa hän on kilpaillut vuodesta 2010 lähtien. Hänen paras henkilökohtainen sijoituksensa on 33:s sija, jonka hän saavutti normaalimäen kilpailussa Val di Fiemmen MM-kilpailuissa 2013.
Yhdistetyn maailmancupissa Piho kilpaili ensimmäisen kerran Lahdessa maaliskuussa 2012. Ensimmäiset maailmancupin pisteensä hän saavutti Ramsaussa joulukuussa 2012 oltuaan 28:s. Hänen paras henkilökohtainen sijoituksensa on Tšaikovskin toisesta kilpailusta tammikuussa 2014, jossa hän sijoittui 11:nneksi.
Myös hänen veljensä, Kail Piho, on yhdistetyn hiihtäjä.
HMS Wanderer (D74)

| HMS Wanderer |
| --- | --- |
 HMS Wanderer

Aluksen vaiheet
Rakentaja:  Fairfield Shipbuilding and Engineering Company, Govan
Kölinlasku:  7. elokuuta 1918
Laskettu vesille:  1. toukokuuta 1919
Palveluskäyttöön:  18. syyskuuta 1919
Poistui palveluskäytöstä:  kesäkuu 1945
Loppuvaihe:  myyty romutettavaksi 31. tammikuuta 1946
Tekniset tiedot
Uppouma:  1 325 t (standardi) 1 508 t (max)
Pituus:  95,1 m (kokonaispituus)
Leveys:  9,4 m
Syväys:  2,9 m
Koneteho:  27 000 hv
Nopeus:  34 solmua
Miehistöä:  127
Aseistus
Aseistus:  4 x BL 4,7"/L45 (102 mm) Mk I -tykkiä 1 x 3" 20 cwt Mk I -ilmatorjuntatykki 6 x 21" (533 mm) torpedoputkea
HMS Wanderer (viirinumero D74) oli Britannian kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa. Aluksen saavutuksina sodan aikana oli muun muassa viiden Saksan laivaston sukellusveneen upottaminen.
Valmistus

Alus tilattiin tammikuussa 1918 vuosien 1917-1918 laivasto-ohjelman 13. tilauksessa Fairfield Shipbuilding and Engineering Companyltä Govanista, missä köli laskettiin 7. elokuuta. Alus laskettiin vesille 1. toukokuuta 1919 ja valmistui 18. elokuuta.
Hans Christoph Ernst von Gagern

Hans Christoph Ernst von Gagern (25. tammikuuta 1766 Kleinniedesheim lähellä Wormsia – 22. lokakuuta 1852 Hornau, Hessen) oli saksalainen paroni ja valtiomies, joka vaikutti varsinkin Napoleonin sotien aikana.
Gagern toimi vuodesta 1786 Nassau-Weilburgin kreivikunnan palveluksessa ja hänestä tuli vuonna 1791 sen lähettiläs Saksan valtiopäivien luona ja myöhemmin Pariisissa. Pariisin-lähettiläänä hän onnistui varmistamaan, että Napoleonin vuonna 1806 perustamassa Reinin liitossa Nassau sai lisäalueita. Gagern oli kuitenkin tunnettu Napoleonin vastustaja ja jätettyään vuonna 1811 Nassaun hän siirtyi Itävallan arkkiherttua Juhanan palvelukseen. Hän oli vuonna 1812 mukana suunnitelmassa yrittää nostattaa ranskalaisvastainen kapina Tirolissa. Seuraavana vuonna Karl vom Stein kutsui Gagernin palvelemaan johtamassaan Napoleonilta takaisin vallattujen Preussin alueiden väliaikaishallinnossa. Vuonna 1814 Gagernin vastuulle annettiin Orania-Nassau-suvun hallitsemien ruhtinaskuntien hallinto. Orania-Nassaun suvun palveluksessa hänellä oli aktiivinen rooli Yhdistyneen Alankomaiden kuningaskunnan perustamisessa ja hän myös edusti kyseistä valtiota Wienin kongressissa vuonna 1815. Kongressissa Gagern epäonnistui pyrkimyksissään sitoa Hollanti tiiviimmin Saksaan ja palauttaa vuonna 1806 lakkautetu Pyhä saksalais-roomalainen keisarikunta.
Vuosina 1816–1818 Gagern oli Saksan liiton liittopäivillä samaisen Orania-Nassaun suvun hallitseman Luxemburgin suurherttuakunnan edustajana. Jäätyään vuonna 1820 eläkkeelle kyseisen hallitsijahuoneen palveluksesta hän toimi Hessenin maapäivien ja vuodesta 1829 Hessenin ylähuoneen jäsenenä sekä kirjoitti viisiosaiset muistelmat.
Hans Christoph Ernst von Gagernin poikia olivat kenraali Friedrich von Gagern sekä poliitikot Heinrich ja Max von Gagern, jotka tulivat kaikki tunnetuiksi varsinkin vallankumousvuoden 1848 aikana.